Walch studerte i Leipzig, hvor han ble inspirert av pietismens tanker. I 1713 oppnådde han en stilling der som magister i klassisk filologi. Etter 1718 underviste han i Jena, hvor en av hans kollegaer var Johann Franz Buddeus hvis eneste datter han giftet seg med. Samme år ble han professor extraordinarius i filosofi og oldtidskunnskap, 1719 professor ordinarius i retorikk, 1721 i diktekunsten, 1728 i teologi.